‘ธนชาต’ขาย2กองทุน ดอกเบี้ยสูงสุด3.35%
ธนชาต ขาย 2 กองทุนตราสารหนี้ลงทุนทั้งในนอก อายุ 3-9 เดือน จ่าย 2.9-3.35% ต่อปี
20 ก.ค. 2555

ธนชาต ขาย 2 กองทุนตราสารหนี้ลงทุนทั้งในนอก อายุ 3-9 เดือน จ่าย 2.9-3.35% ต่อปี
น.ส.ทิพวัลย์ เอี่ยมโอภาส ผู้ช่วยกรรมการผู้จัดการ บริษัทหลักทรัพย์จัดการกองทุน (บลจ.) ธนชาต กล่าวว่า บริษัทจะเสนอขายกองทุนตราสารหนี้ 2 กองทุน ระหว่างวันที่ 19–23 ก.ค. 2555 โดยกองทุนจะลงทุนในตราสารหนี้ทั้งในและต่างประเทศ มีการป้องกันความเสี่ยงอัตราแลกเปลี่ยนเต็มจำนวนสำหรับการลงทุนในต่างประเทศ
สำหรับกองทุนเปิดธนชาต Fixed Income M2 ระยะเวลาลงทุนประมาณ 3 เดือน ผลตอบแทนประมาณ 2.9% ส่ต่อปี ลงทุนในเงินฝากสกุลเงิน Arab Emirates Dirham ธนาคาร Union National Bank ธนาคาร Frist Gulf Bank ประมาณ 22%, ลงทุนในเงินฝาก ตั๋วแลกเงิน ธนาคารเกียรตินาคิน ประมาณ 22% 
นอกจากนี้ลงทุนในตราสารหนี้ระยะสั้นที่ออกโดย บริษัท อยุธยา แคปปิตอล ออโต้ ลีส บริษัท อยุธยา ดีเวลลอปเม้น ลีสซิ่ง ประมาณ 22% ลงทุนในตราสารหนี้ระยะสั้น ที่ออกโดย บริษัท ไทคอน อินดัสเทรียล คอนเน็คชั่น บริษัท ราชธานีลิสซิ่ง บริษัท แสนสิริประมาณ 22% ลงทุนในตราสารหนี้ระยะสั้น ที่ออกโดยบริษัท เอสโซ่ (ประเทศไทย) บริษัทโตโยต้า ลิสซิ่ง ประมาณ 11.90% และลงทุนในเงินฝากธนาคารพาณิชย์ในประเทศ ประมาณ 0.10% อายุประมาณ 3 เดือน ส่วนกองทุนเปิดธนชาต Fixed Income 9M1 ระยะเวลาลงทุนประมาณ 9 เดือน ผลตอบแทนประมาณ 3.35% ต่อปี
ด้านนายสาห์รัช ชัฏสุวรรณ ผู้อำนวยการฝ่ายการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวม บลจ.ทิสโก้ เปิดเผยว่า บริษัทเปิดขายกองทุนเปิด ทิสโก้ ตราสารหนี้คืนกำไร 3M12 ระหว่างวันที่ 1823 ก.ค. 2555 มูลค่าโครงการ 1,000 ล้านบาท ลงทุนในตราสารหนี้ทั้งในและต่างประเทศ มีการป้องกันความเสี่ยงจากอัตราแลกเปลี่ยน โดยกองทุนจะจ่ายผลตอบแทนอัตโนมัติทุกๆ 3 เดือน